Kelantan

Ël Kelantan a l'é un djë stat federaj dla Malaysia.

As treuva ant la part nòrd-oriental dla Malaysia ossidental, e a confin-a con la Thailandia.
La capital a l'é Kota Bharu.
A l'ha na surfassa ëd 14.922 km² e a conta anviron 1.400.000 abitant.

La part setentrional ëd lë stat a l'é pian-a e drùa; cola meridional colinosa e iregolar.
Ël clima a l'é doss.

 Anté ch'as treuva 
300px|center

 Stòria 
A-i son nen tante notissie stòriche sigure an sij temp pì vej dël Kelantan.
A smija che a fussa sogetà a Palembang (ël grand regn bodista Sri Vijaya) ant ël sécol ch'a fa XIII e al Majapahit ëd Giava dël sécol ch'a fa XIV.
A l'é ëdcò stàit conquistà da coj ch'a goernavo la veja Malaca.
Ël Kelantan a l'era marcà an sle carte portughèise e olandèise.
Spatarà ant lë stat as treuva d'antich ansediament sitadin e dij rest dë sgav d'òr, ma a resta nen ciàir a chi ch'a sio dovù.

Ai 15 ëd luj dël 1909, Kelantan a l'é intrà antra ij possediment dël Regn Unì.

 Organisassion polìtica 
Ël Kelantan (nòm ofissial: كلنتن دار النّعيم / Kelantan Darul Naim) a l'é un sultanà.
Ël sultan a l'é Ismail Petra (dal 1979).

Categorìa:Malaysia